Αναδρομική μελέτη των κακώσεων της πυέλου στον σκύλο και τη γάτα
Creators: name: Σέλτσα, Τζένη Κωνσταντίνου
Publisher: name: Aristotle University of Thessaloniki
Year: 2018
Subjects: Κακώσεις πυέλου
Σκύλος
Γάτα
Pelvic injuries
Dog
Cat

description: Οι κακώσεις της πυέλου είναι συχνές και αποτελούν το 16-25% του συνόλου των καταγμάτων στον σκύλο και το 22-33% στη γάτα. Σκοπός της αναδρομικής μελέτης ήταν η καταγραφή, η επεξεργασία και ο συσχετισμός διάφορων στοιχείων των κακώσεων της πυέλου (π.χ. επιδημιολογικά στοιχεία, άλλες κακώσεις, είδος θεραπείας, εξέλιξη, πρόγνωση) σε σκύλους και γάτες που προσκομίστηκαν στην Κλινική Ζώων Συντροφιάς του Τμήματος Κτηνιατρικής Α.Π.Θ. την περίοδο 2007-2015. Τα στοιχεία αντλήθηκαν από το αρχείο της Κλινικής και τις τηλεφωνικές απαντήσεις των ιδιοκτητών των ζώων σε σχετικό ερωτηματολόγιο. Η παρούσα μελέτη έδωσε πολλές πληροφορίες σχετικά με συνήθη χαρακτηριστικά των κακώσεων της πυέλου, τα οποία μπορεί να βοηθήσουν στην προσέγγιση και τη διαχείριση των περιστατικών αυτών. Τα σημαντικότερα συμπεράσματα για τις κακώσεις της πυέλου, τα οποία προέκυψαν από την επεξεργασία των αποτελεσμάτων, καταγράφονται παρακάτω. • Συνήθως, οι κακώσεις εντοπίζονται σε περισσότερα από ένα οστά της πυέλου. • Στον σκύλο τα συχνότερα συνυπάρχοντα προβλήματα είναι η ρήξη της ουροδόχου κύστης και η κοιλιοκήλη, ενώ στη γάτα ο πνευμοθώρακας και η κοπρόσταση. • Τα περισσότερα ζώα δεν εμφανίζουν νευρολογικές διαταραχές μετά τον τραυματισμό. Από τα συνυπάρχοντα νευρολογικά προβλήματα το πλέον συχνό είναι η κάκωση του ισχιακού νεύρου. • Οι συνδυασμοί των κακώσεων της πυέλου είναι πολυάριθμοι. Στον σκύλο ο συχνότερος συνδυασμός είναι το κάταγμα του λαγονίου μαζί με κάταγμα του σύστοιχου ισχιακού και ηβικού οστού. • Τα περισσότερα ζώα αντιμετωπίζονται συντηρητικά. • Ανεξαρτήτως θεραπευτικής επιλογής (συντηρητική ή χειρουργική):  Στα περισσότερα ζώα παρατηρείται πλήρης επαναφορά της κινητικότητας τους πρώτους 2 μήνες από την έναρξή της θεραπείας.  Στους νεαρούς σκύλους η βελτίωση, αλλά και η αποκατάσταση της κλινικής εικόνας τους γίνεται ταχύτερα σε σχέση με τους ενήλικους.  Η πλειονότητα των σκύλων και όλες οι γάτες που αρχικά παρουσιάζουν νευρολογικά ελλείμματα έχουν τελικά καλή εξέλιξη. • Το είδος της θεραπείας (συντηρητική ή χειρουργική) δεν επηρεάζει την αποθεραπεία των ζώων, η οποία όμως είναι ταχύτερη σε αυτά που αντιμετωπίζονται χειρουργικά. • H επιλογή της θεραπείας ανάλογα με την εντόπιση των κακώσεων της πυέλου (στηρικτικές και μη στηρικτικές θέσεις της) δεν επηρεάζει στατιστικώς σημαντικά την εξέλιξη των ζώων. • Η συνολική αξιολόγηση της θεραπείας είναι από καλή έως εξαιρετική, χωρίς να υπάρχει σημαντική απόκλιση μεταξύ της συντηρητικής και της χειρουργικής θεραπείας
description: Pelvic fractures are common in small animals, constituting 16-25% of all fractures in dogs and 22-33% in cats. The medical records of all dogs and cats with pelvic injuries, presented at the Companion Animal Clinic, School of Veterinary Medicine, Aristotle University of Thessaloniki during eight consecutive years (2007-2015) were reviewed. In addition, a relative questionnaire was designed for the owners. The study revealed some features of pelvic injuries in small animals, which could help their diagnosis and treatment. The most important findings for pelvic injuriesinclude: • Pelvic injuries are usually multiple. • Concurrent urinary bladder rupture and abdominal hernia are frequent in dogs, while concurrentpneumothorax and constipation are frequently seen in cats. • Neurological injuries are rare, and among them the most common is sciatic nerve injury. • Pelvic injuries combinations are numerous, with me most common being the ipsilateral ilium, ischial and pubic fractures. • Most animals are managed conservatively. • Regardless the treatment option (surgical or conservative):  Most dogs and cats have full recovery within the first 2 months of treatment.  In young dogs recovery is faster than adults.  The majority of animals with neurological deficits have eventually good prognosis. • Recovery is not affected by the type of therapy; however, it is faster in surgical treatment. • Therapy selection related to the anatomic location of pelvic injuries (weight-bearing and non weight-bearing pelvic areas) does not statistically affect recovery. • Overall treatment evaluation is good to excellent, with no significant difference between conservative and surgical treatment